इसमें परमाणु क्षमता वाले H-6 बॉम्बर और फाइटर जेट्स शामिल; ताइवान ने जारी किया अलर्ट
Taiwan China Airspace ताइवान के डिफेंस जोन में घुस गए। इनमें परमाणु क्षमता वाले H-6 बॉम्बर्स के साथ-साथ J-11 और J-16 फाइटर जेट्स भी शामिल रहे
चीन ने ताइवान में एक बार फिर घुसपैठ की है। चीन के 37 वॉरप्लेन गुरुवार को 6 घंटे के अंदर ताइवान के डिफेंस जोन में घुस गए। इनमें परमाणु क्षमता वाले H-6 बॉम्बर्स के साथ-साथ J-11 और J-16 फाइटर जेट्स भी शामिल रहे। ताइवान ने चीन के लड़ाकू विमानों के घुसते ही एयर अलर्ट जारी कर दिया।
इसके बाद ताइवान ने चीन पर नजर रखने के लिए अपने की वॉरप्लेन और शिप भेजे। इसके अलावा ताइवान के रक्षा मंत्रालय के आदेश पर जमीन से मार करने वाले मिसाइल सिस्टम को भी एक्टिवेट कर दिया गया। ताइवान के रक्षा मंत्रालय ने बताया- कुछ चीनी विमानों ने ताइवान के दक्षिण-पूर्व में उड़ान भरी। निगरानी और लंबी दूरी की नेविगेशन ट्रेनिंग के लिए ये पश्चिमी प्रशांत क्षेत्र में चले गए।
ताइवान की सेना और एयरफोर्स इन पर लगातार नजर बनाए हुए हैं। हालांकि ये इस साल की सबसे बड़ी घुसपैठ नहीं है। चीन ने इससे पहले 9 मई को अपने 45 वॉर प्लेन ताइवान भेजे थे। हालांकि इस बार ये वॉरप्लेन बहुत कम अंतराल पर सीमा के अंदर दाखिल हुए।
साउथ कोरिया के डिफेंस जोन में घुसे रूस-चीन के वॉरप्लेन
इससे पहले चीन और रूस ने बुधवार को पहली बार साथ मिलकर हवाई गश्त की थी। इस दौरान दोनों देशों के 8 वॉरप्लेन साउथ कोरिया के डिफेंस जोन में दाखिल हो गए थे। इसके जवाब में साउथ कोरिया ने भी अपने फाइटर जेट्स को भेजा था। हालांकि रूस-चीन ने उसके एयरस्पेस का उल्लंघन नहीं किया था।
वहीं दोनों देशों के विमानों ने सी ऑफ जापान के ऊपर भी उड़ान भरी थी। जिसके बाद जापान ने भी सिक्योरिटी अलर्ट जारी करते हुए अपने फाइटर जेट्स को वहां भेजा था। साउथ कोरिया ने इस मामले में रूस-चीन की एम्बेसी में विरोध दर्ज कराया है।
अप्रैल में चीन ने उतारे थे 172 फाइटर जेट्स
इससे पहले अप्रैल में भी चीन ने ताइवान के आसपास के इलाकों में युद्धाभ्यास किया था। इसमें चीन की आर्मी PLA ने लाइव गोला-बारूद का इस्तेमाल किया था। 3 दिन की ड्रिल में कुल 172 चीनी फाइटर जेट्स ने उड़ान भरी थी। इसमें 64 वॉरशिप भी शामिल हुए थे। चीन ने ताइवान की राष्ट्रपति साई इंग वेन की अमेरिका विजिट के बाद ये सैन्य अभ्यास किया था।
चीन ने इस अभ्यास को 'यूनाइटेड शार्प सोर्ड' नाम दिया था। ताइवान के मुताबिक, ड्रिल के पहले दिन (8 अप्रैल को) पिंगटन आईलैंड के इलाके में चीन के 8 वॉरशिप और 42 फाइटर जेट्स दिखाई दिए थे। दूसरे दिन (9 अप्रैल को) चीन ने 71 फाइटर जेट्स और 45 वॉरप्लेन से इलाके को घेर लिया था। वहीं, अभ्यास शुरू होने से पहले यानी 7 अप्रैल को ही चीन ने अपने 2 लड़ाकू विमान और शेनडोंग समेत 3 वॉरशिप ताइवान के पास तैनात कर दिए थे।
चीन के साथ ओवरलैप होता है ताइवान का डिफेंस जोन
ताइवान का एयर डिफेंस जोन उसके एयरस्पेस से काफी बड़ा है और कई जगह पर यह चीन के एयर डिफेंस जोन पर ओवरलैप कर जाता है। इसके अलावा सिर्फ एयरस्पेस ही नहीं बल्कि कहीं-कहीं पर इसमें मेनलैंड भी शामिल है। एक्सपर्ट्स का कहना है कि ताइवान के डिफेंस जोन में चीन की बढ़ती दखलंदाजी उसकी ग्रे जोन रणनीति का हिस्सा है जिससे वह आइलैंड पर दबाव बनाए रखना चाहता है।
अमेरिका-चीन के रिश्तों में ताइवान सबसे बड़ा फ्लैश पॉइंट
